OpenLLM-France/wikimedia huggingface dataset:
# Adradas

Adradas és un municipi espanyol ubicat a la província de Sòria, dins la comunitat autònoma de Castella i Lleó.

## Demografia

Adradas :
| Any | 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 |
| Població | 362 | 391 | 440 | 419 | 433 | 360 | 256 | 239 | 142 | 130 | 98 |
# Bianca (satèl·lit)

Bianca és un satèl·lit del planeta Urà, anomenat així en honor de la germana de Katherine a l'obra de Shakespeare La feréstega domada. Va ser descobert a partir de les imatges preses pel Voyager 2 el 23 de gener de 1986 i gairebé no es tenen dades de la seva composició o característiques. La temperatura de la seva superfície s'ha calculat en 89 K i no sembla tenir atmosfera. Va rebre la designació temporal S/1986 U 9. També es coneix com Uranus VIII.
Bianca pertany al grup de satèl·lits Portia, que també inclou Crèssida, Desdèmona, Julieta, Pòrcia, Rosalina, Cupido, Belinda i Perdita. Aquests satèl·lits tenen òrbites i propietats fotomètriques similars. A part de la seva òrbita, radi de 27 km, i albedo geomètrica de 0,08 pràcticament no se sap res.
A les imatges del Voyager 2 Bianca apareix com un objecte allargat, l'eix principal apuntant cap a Urà. La proporció d’eixos de l'esferoide prolat de Bianca és de 0,7 ± 0,2. La seva superfície és de color gris.

## Referències

* 1 2 URL de la referència: http://adsabs.harvard.edu/abs/1998AJ....115.1195J.
* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ «IAUC 4168: Sats AND RINGS OF URANUS; CCO». [Consulta: 15 agost 2021].
* ↑ «Planetary Names: Planet and Satellite Names and Discoverers». [Consulta: 15 agost 2021].
* 1 2 Karkoschka, Erich «Comprehensive Photometry of the Rings and 16 Satellites of Uranus with the Hubble Space Telescope». Icarus, 151, 1, 2001, pàg. 51–68. Bibcode: 2001Icar..151...51K. DOI: 10.1006/icar.2001.6596.
* ↑ Jacobson, R. A. «The Orbits of the Inner Uranian Satellites From Hubble Space Telescope and Voyager 2 Observations». The Astronomical Journal, 115, 3, 1998, pàg. 1195–1199. Bibcode: 1998AJ....115.1195J. DOI: 10.1086/300263.
* 1 2 Karkoschka, Erich «Voyager's Eleventh Discovery of a Satellite of Uranus and Photometry and the First Size Measurements of Nine Satellites». Icarus, 151, 1, 2001, pàg. 69–77. Bibcode: 2001Icar..151...69K. DOI: 10.1006/icar.2001.6597.
Viccionari
# Bianca (Leighton, 1862)

Bianca és una pintura a l'oli sobre tela pintada el 1862 per l'artista prerafaelita Frederic Leighton, comptant amb Dorothy Dene com a model. L'obra pertany a la Royal Collection d'ençà que va ser adquirida pel rei Eduard VII d'Anglaterra.

## Referències

* 1 2 «Bianca 1862» (en anglès). Royal Colletion, 2014. [Consulta: 12 desembre 2015].
* ↑ Davies, Lucy «Dorothy Dene: Lord Leighton's secret lover?» (en anglès). The Telegraph, 2014 [Consulta: 12 desembre 2015].
Viccionari
# Sisante

Sisante és un municipi de la província de Conca a la comunitat autònoma de Castella la Manxa, situat al sud-occidental de la província a 102 km de Conca. Té una superfície de 136,3 i en el cens de 2007 tenia 1859 habitants. El codi postal és 16700.

## Personatges il·lustres

* Josep Àngel Saiz Meneses, eclesiàstic.

## Enllaços externs

* Web amb informació sobre Sisante Arxivat 2008-03-04 a Wayback Machine.
# Biblioteca Nacional de l'Uruguai

La Biblioteca Nacional de l'Uruguai (castellà: Biblioteca Nacional del Uruguay) va ser fundada el 1815. És el depòsit legal i de propietat intel·lectual de l'Uruguai. Es troba a l'emplaçament actual des de 1955. El 2006 comptava amb més 900.000 llibres i 20.000 publicacions de periòdics, material audiovisual, mapes, registres, gravats, aquarel·les, fotografies i manuscrits.

## Referències

* ↑ «Uruguai» (en anglès i castellà). UNESCO Libraries Portal. [Consulta: 28 maig 2011].

## Enllaços externs

* Biblioteca Nacional de l'Uruguai - Lloc web oficial
# Son en els animals

El son en els animals és, igual que en els humans, un estat de pèrdua de consciència en què l'animal no té percepció sensorial i no fa moviments conscients. A diferència de l'autèntica pèrdua de consciència, el son es produeix de manera regular cada dia i l'animal es pot despertar fàcilment d'aquest estat. No s'ha pogut demostrar que tots els animals dormen, però ho fan tipus d'animals molt diferents, des dels invertebrats fins als mamífers. Igual que els humans, els animals compensen la manca de son amb un son més llarg i profund del normal que els permeti dormir sense ser destorbats. S'han dut a terme estudis sobre el rol del son en l'aprenentatge i la ment dels animals, però els resultats són contradictoris. Tanmateix, se sap que els animals als quals s'impedeix dormir moren després d'un parell de setmanes. La funció exacta del son encara és desconeguda.

## Definició

El son representa un estat comportamental i fisiològic de l'organisme que es caracteritza per:
* una pèrdua de consciència reversible;
* una manca de percepció dels estímuls del medi;
* una passivitat de moviments (amb algunes excepcions; vegeu més avall les seccions sobre el son en els ocells i en els mamífers aquàtics);
* privar el son provoca més endavant un augment compensatori (compensació del son)
* els individus adopten una posició corporal atípica pel son.
Es fa una diferència entre la definició comportamental del son i la seva definició neurofisiològica, segons la qual el son es defineix en relació a l'activitat cerebral, els moviments oculars i el to muscular.

## Referències

* ↑ Vertes R. P «Memory consolidation in sleep: Dream or reality?». Neuron, 44, 1, 2004, pàg. 135-148.
* ↑ Walker, M. P. & Stickgold, R. «Sleep-Dependent Learning and Memory Consolidation». Neuron, 44, 1, 2004, pàg. 121-133.
* ↑ Everson C. A., Bergmann B. M., Rechtschaffen A. «Sleep deprivation in the rat: III. Total sleep deprivation». Sleep, 12, 1, 1989, pàg. 13-21.
* ↑ Pieron, H.. Le Problème Physiologique du Sommeil. París: Masson, 1913.
* ↑ Flanigan W. F. «Sleep and Wakefulness in Iguana Reptiles». Brain Behav Evol, 8, 1973, pàg. 401-436.
* ↑ Rechtschaffen A., Kales A.. A Manual of Standardised Terminology, Techniques and Scoring System of Sleep Stages of Human Subjects. Washington: Public health Service, Government Printing Office, 1968.
* ↑ Iber C., Ancoli-Israel S., Chesson A. Jr, Quan S.. AASM Manual for the Scoring of Sleep and Associated Events: Rules, Terminology and Technical Specification. American Association of Sleep Medicine, 2007.
# Son de moviments oculars ràpids

El son de moviments oculars ràpids (son MOR o son REM, per l'anglès rapid eye movement) és una fase única del son en mamífers i ocells, caracteritzada per un moviment dels ulls ràpid aleatori, acompanyat d'un baix to muscular a tot el cos i la propensió de la persona que dorm a somiar vivament.
La fase MOR també es coneix com a son paradoxal (SP) i, de vegades, son dessincronitzat o son de somnis, a causa de les similituds fisiològiques amb els estats de vigília, com ara ones cerebrals dessincronitzades ràpides i de baix voltatge. L'activitat elèctrica i química que regula aquesta fase sembla originar-se al tronc de l'encèfal, i es caracteritza sobretot per l'abundància del neurotransmissor acetilcolina, combinada amb una absència gairebé completa dels neurotransmissors monoamínics histamina, serotonina i noradrenalina. Les experiències de son MOR no es transfereixen a la memòria permanent a causa de l'absència de noradrenalina.
El son MOR és fisiològicament diferent de les altres fases del son, que col·lectivament s'anomenen son no MOR (son NREM, NREMS, son sincronitzat). El son MOR i el no MOR s'alternen dins d'un cicle de son, que dura uns 90 minuts en humans adults. A mesura que continuen els cicles de son, es desplacen cap a una proporció més alta de son MOR. La transició al son MOR comporta canvis físics marcats, començant amb ràfegues elèctriques anomenades "ones pontogeniculooccipitals" (ones PGO) originades al tronc de l'encèfal. El son MOR es produeix 4 vegades en un son de 7 hores. Els organismes en el son MOR suspenen l'homeòstasi central, permetent grans fluctuacions en la respiració, la termoregulació i la circulació que no es produeixen en cap altre mode de son o vigília. El cos perd bruscament el to muscular, un estat conegut com atonia MOR.

## Referències

* ↑ Termcat
* 1 2 Hall, John E. Guyton and Hall Textbook of Medical Physiology E-Book (en anglès). Elsevier Health Sciences, 2010-07-19. ISBN 978-1-4377-2674-9.
* 1 2 Ritchie E. Brown & Robert W. McCarley (2008), "Neuroanatomical and neurochemical basis of wakefulness and REM sleep systems", in Neurochemistry of Sleep and Wakefulness ed. Monti et al.
* ↑ Steriade & McCarley (1990), "Brainstem Control of Wakefulness and Sleep", §1.2 (pp. 7–23).
* ↑ Mallick, Birendra N.; Pandi-Perumal, S. R.; McCarley, Robert W. [et al.].. Rapid Eye Movement Sleep: Regulation and Function (en anglès). Cambridge University Press, 2011-07-14. ISBN 978-1-139-50378-5.
* ↑ Yuan-Yang Lai & Jerome M. Siegel (1999), "Muscle Atonia in REM Sleep", in Rapid Eye Movement Sleep ed. Mallick & Inoué.
# Berlin (Dakota del Nord)

Berlin és una població dels Estats Units a l'estat de Dakota del Nord. Segons el cens del 2000 tenia 35 habitants.

## Demografia

Segons el cens del 2000, Berlin tenia 35 habitants, 15 habitatges, i 10 famílies. La densitat de població era de 135,1 hab./km².
Dels 15 habitatges en un 20% hi vivien nens de menys de 18 anys, en un 73,3% hi vivien parelles casades, en un 0% dones solteres, i en un 26,7% no eren unitats familiars. En el 26,7% dels habitatges hi vivien persones soles el 26,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,73.
Per edats la població es repartia de la següent manera: un 22,9% tenia menys de 18 anys, un 2,9% entre 18 i 24, un 20% entre 25 i 44, un 37,1% de 45 a 60 i un 17,1% 65 anys o més.
L'edat mediana era de 46 anys. Per cada 100 dones de 18 o més anys hi havia 145,5 homes.
La renda mediana per habitatge era de 31.250 $ i la renda mediana per família de 46.875 $. Els homes tenien una renda mediana de 26.250 $ mentre que les dones 28.750 $. La renda per capita de la població era de 18.795 $. Entorn del 14,3% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Berlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Son of Fury: The Story of Benjamin Blake

Son of Fury: The Story of Benjamin Blake és una pel·lícula estatunidenca dirigida per John Cromwell, estrenada el 1942.

## Argument

Educat pel seu avi armer Amos Kidder, el jove Benjamin Blake, nascut de la unió de la seva filla Bessie i de Sir Godfrey Blake, atia l'odi del seu oncle Sir Arthur Blake que veu de mal ull l'existència d'aquest hereu, que el vol com a mosso d'estable, per tal de tenir-lo sota la seva copa. Sense resignar-se, el noi s'enfronta amb aquesta situació i, ja home, espera recuperar els seus drets. En mig de la batalla legal tindrà temps per enamorar-se de la seva cosina Isabel i dels encants d'una indígena a la que anomenarà Eva.

## Repartiment

* Tyrone Power: Benjamin Blake
* Gene Tierney: Eve
* George Sanders: Sir Arthur Blake
* Frances Farmer: Isabel Blake
* Elsa Lanchester: Bristol Isabel
* Kay Johnson: Helena Blake
* John Carradine: Caleb Green
* Harry Davenport: Amos Kidder
* Dudley Digges: Bartholomew Pratt
* Roddy McDowall: Benjamin Blake, de jove
* Halliwell Hobbes: Purdy
* Pedro de Cordoba: Feenou
* Heather Thatcher: Maggie Martin
* Arthur Hohl: Capità Greenough
* Dennis Hoey: Lord Tarrant
* Ray Mala: Marnoa
# Air Corridor

Air Corridor fou una aerolínia amb base a Nampula, Moçambic. Operava serveis domèstics. La seva base principal era l'aeroport de Nampula. Air Corridor va cessar les operacions el 10 de gener de 2008.

## Història

L'aerolínia va ser fundada el 2004 i va començar les seves operacions a l'agost de 2004 amb un sol Boeing 737. Era de propietat privada. Per raons de seguretat, el personal del Govern dels Estats Units inicialment va prohibir volar en aquesta companyia, prohibició que va ser aixecada el 9 de febrer del 2007.

## Destinacions

Air Corridor operava serveis a les següents destinacions domèstiques programades (al març de 2007): Beira, Tete, Lichinga, Maputo, Nampula, Pemba i Quelimane.

## Flota

La flota d'Air Corridor consistia en els següents aparells (abril 2008):
* 2 Boeing 737-200

## Referències

* 1 2 «Directory: World Airlines». Flight International, 27-03-2007, p. 55.
* ↑ «Llista d'aerolínies dissoltes en 2008 - Air Corridor». Arxivat de l'original el 2009-05-02. [Consulta: 30 novembre 2016].
# La Fatura

La Fatura (en francès Villeneuvette) és un municipi occità del Llenguadoc, a la regió d'Occitània i al departament de l'Erau.

## Referències

* ↑ Topònims occitans de l'Erau
# Eleccions regionals de Trentino-Tirol del Sud de 1988

Les eleccions regionals de Trentino-Tirol del Sud de 1988 per a escollir el primer Consell Regional del Trentino-Tirol del Sud se celebraren el 20 de novembre de 1988. La participació fou del 90,9%.

## Resultats
### Total regional

| Partits | vots | % | Escons |
| Südtiroler Volkspartei | 184.717 | 30,4 | 22 |
| Democràcia Cristiana Italiana | 164.034 | 27,0 | 20 |
| Partit Socialista Italià | 50.266 | 8,3 | 5 |
| Llistes Verds | 42.907 | 7,1 | 5 |
| Moviment Social Italià-Dreta Nacional | 39.328 | 6,5 | 5 |
| Partit Comunista Italià | 34.486 | 5,7 | 4 |
| Partit Autonomista Trentino Tirolès | 29.624 | 4,9 | 3 |
| Partit Republicà Italià | 15.344 | 2,5 | 1 |
| Democràcia Proletària | 7.935 | 1,3 | 1 |
| Südtiroler Heimatbund | 7.003 | 1,2 | 1 |
| Pensionistes | 6.775 | 1,1 | - |
| Partit Socialista Democràtic Italià | 6.014 | 1,0 | 1 |
| Partit Liberal Italià | 5.556 | 0,9 | 1 |
| Freiheitliche Partei Südtirols | 4.133 | 0,7 | 1 |
| Llista per l'Alt Adige - Moviment Unitari | 3.330 | 0,6 | - |
| Socialdemocràcia trentina | 2.373 | 0,4 | - |
| Partit Popular Pensionista | 1.725 | 0,3 | - |
| Insieme per il buon governo dell'autonomia | 1.181 | 0,2 | - |
| Total | 606.731 | 100,0 | 70 |
Font: Regione Trentino-Alto Adige

### Província de Trento

| Partit | vots | % | Escons |
| Democràcia Cristiana Italiana | 136.286 | 45,3 | 17 |
| Partit Socialista Italià | 37.934 | 12,6 | 4 |
| Partit Autonomista Trentino Tirolès | 29.624 | 9,9 | 3 |
| Partit Comunista Italià | 25.272 | 8,4 | 3 |
| Llistes Verds | 22.358 | 7,4 | 3 |
| Partit Republicà Italià | 12.055 | 4,0 | 1 |
| Democràcia Proletària | 7.935 | 2,6 | 1 |
| Moviment Social Italià-Dreta Nacional | 7.837 | 2,6 | 1 |
| Partit Socialista Democràtic Italià | 6.014 | 2,0 | 1 |
| Partit Liberal Italià | 5.556 | 1,6 | 1 |
| altres | 9.954 | 3,3 | - |
| Total | 300.825 | 100,0 | 35 |
Font: Regione Trentino-Alto Adige

### Província de Bolzano

| Partits | voti | % | seggi |
| Südtiroler Volkspartei | 184.717 | 60,4 | 22 |
| Moviment Social Italià-Dreta Nacional | 31.491 | 10,3 | 4 |
| Democràcia Cristiana Italiana | 27.758 | 9,1 | 3 |
| Llista Verda Alternativa | 20.549 | 6,7 | 2 |
| Partit Socialista Italià | 12.332 | 4,0 | 1 |
| Partit Comunista Italià | 9.214 | 3,0 | 1 |
| Südtiroler Heimatbund | 7.003 | 2,3 | 1 |
| Freiheitliche Partei Südtirols | 4.133 | 1,4 | 1 |
| altres | 8.719 | 2,9 | - |
| Total | 305.906 | 100,0 | 35 |
Font: Regió Trentino-Alto Adige
# Neosita de Nova Guinea

La neosita de Nova Guinea (Daphoenositta papuensis) és una espècie d'ocell de la família dels neosítids (Neosittidae). Habita la selva i altres formacions boscoses, zones amb acàcies i ciutats de les muntanyes de Nova Guinea.

## Referències

* ↑ «Neosita de Nova Guinea». Cercaterm. TERMCAT, Centre de Terminologia. Rev. 20/03/2021(català)
# Tuckahoe (Nova Jersey)

Tuckahoe és una àrea no incorporada de l'Upper Township, al comtat de Cape May, Nova Jersey, Estats Units d'Amèrica.
La denominació prové del tuckahoe, l'escleroci del fong Wolfiporia extensa que creix en abundància en aquestes terres, l'arrel del qual era aprofitat pels membres de la tribu Lenape, que l'empraven a manera de farina.

## Construcció del pont

El pont que comunica el nucli amb els seus veïns del nord, Corbin City, es va construir el 1920 i va ser remodelat el 1962. Ací s'ubica la seu dels ferrocarrils de la Cape May Seashore Lines.

## Enllaços externs

* Greater Tuckahoe Area Merchants' Association
* Join Boy Scouts! Arxivat 2013-02-05 at Archive.is Upper Township Boy Scouts
# Spizaetus

Spizaetus és un gènere d'ocells rapinyaires de la família dels accipítrids (Accipitridae). Habita zones boscoses de la regió neotropical. S'ubicaven dins aquest gènere, una sèrie d'ocells de similar morfologia, coneguts en diverses llengües com àguiles astor, i amb una distribució que incloïa Amèrica, Àfrica i Àsia. Arran els estudis genètics de principis del segle xxi, es va demostrar que aquests grups estaven més prop d'altres gèneres que no pas entre ells. D'aquesta manera, l'espècie africana va ser inclosa al gènere de les àguiles típiques com Aquila africana, mentre que amb les asiàtiques es va formar un gènere nou: Nisaetus. El gènere Spizaetus va quedar reduït a espècies americanes.

## Llistat d'espècies

Segons la classificació del Congrés Ornitològic Internacional (versió 12.2, 2022) aquest gènere està format per quatre espècies:
* Àguila blanc-i-negra (Spizaetus melanoleucus).
* Àguila ornada (Spizaetus ornatus).
* Àguila tirana (Spizaetus tyrannus).
* Àguila d'Isidore (Spizaetus isidori).
L'àguila d'Isidore anteriorment era inclosa al monotípic gènere Oroaetus, mentre que l'àguila blanc-i-negra ho era a Spizastur.

## Referències

* 1 2 «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 273. ISBN 978-84-16728-37-4.
* ↑ Banks, Richard C.; Chesser, R. Terry; Cicero, Carla; Dunn, Jon L.; Kratter, Andrew W.; Lovette, Irby J.; Rasmussen, Pamela C.; Remsen, J.V. Jr; Rising, James D. et Stotz, Douglas F. (2007): Forty-eighth Supplement to the American Ornithologists' Union Check-List of North American Birds. Auk (periòdic) 124(3): 1109-1115. DOI:10.1642/0004-8038(2007)124[1109:FSTTAO]2.0.CO;2 PDF Arxivat 2015-02-26 a Wayback Machine. (anglès)
# Konrad Rudolf

Konrad Rudolf (?–Viena, 1732) és un escultor i arquitecte alemany. Va treballar a París i Roma, on va poder estudiar el barroc tardà. Escultor de l'arxiduc Carles d'Àustria, en 1703 va emprendre la construcció de la portada barroca de la catedral de València, on va assajar per primera vegada a Espanya la intersecció de superfícies còncaves i convexes. Després de l'ocupació borbònica de València (1707) es va traslladar a Barcelona, i després de l'ocupació d'aquesta (1714) va marxar a Viena.
Entre altres obres, és l'autor d'una estàtua de la Verge que sobrevisqué fins al 1936 tot i que s'havia fet en el marc del conjunt de l'Obelisc de la Puríssima Concepció erigit el 1706 al Passeig del Born per l'arxiduc Carles d'Àustria en commemoració d'una victòria sobre el bàndol borbònic a la guerra de Successió, i que fou destruït el 1716 després del triomf de Felip V.

## Referències

* ↑ Fabre, Huertas i Bohigas, 1984, p. 212.

## Bibliografia

* Fabre, Jaume; Huertas, Josep M.; Bohigas, Pere. Monuments de Barcelona. Barcelona: L'Avenç, 1984. ISBN 84-85905-21-0.
# Nižná Olšava

Nižná Olšava és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1390.
# Mujir-ad-Din al-Ulaymí

Abu-l-Yumn Mujir-ad-Din Abd-ar-Rahman ibn Muhàmmad b. Abd-ar-Rahman al-Ulaymí al-Umarí al-Maqdissí al-Hanbalí (àrab: أبو اليمن مجير الدين عبد الرحمن بن محمد بن عبد الرحمن العليمي العمري المقدسي الحنبلي, Abū l-Yumn Mujīr ad-Dīn ʿAbd ar-Raḥmān b. Muḥammad b. ʿAbd ar-Raḥmān al-ʿUlaymī al-ʿUmarī al-Maqdisī al-Ḥanbalī), més conegut simplement com a Mujir-ad-Din al-Ulaymí o pel sobrenom d'Ibn Quttayna (àrab: ابن قطينة, Ibn Quṭṭayna) (1456 – 1522) fou un historiador àrab de Jerusalem, on fou cadi.
Vers 1495 va escriure una història de Jerusalem i Hebron a l'edat mitjana (Al-uns al-jalil bi-tarikh al-Quds wa-l-Khalil, ‘Gloriosa història de Jerusalem i Hebron’) que és considerada la més valuosa, extensa i detallada font de la història del Jerusalem del seu temps.

## Bibliografia

* Edbury, Peter W.; Phillips, Jonathan P. Peter W. Edbury, Jonathan P. Phillips. The experience of crusading, Volume 1. Cambridge University Press, 2003. ISBN 0521781515, 9780521781510.
* Elad, Amikam. Medieval Jerusalem and Islamic worship: holy places, ceremonies, pilgrimage. 2nd, illustrated. BRILL, 1995. ISBN 9004100105, 9789004100107.
* Khalidi, Rashid. Palestinian Identity: The Construction of Modern National Consciousness. Columbia University Press, 1998. ISBN 0231105150, 9780231105156.
* Murphy-O'Connor, Jerome. The Holy Land: an Oxford archaeological guide from earliest times to 1700. 5th, illustrated. Oxford University Press US, 2008. ISBN 0199236666, 9780199236664.
* Ring, Trudy; Salkin, Robert M.; La Boda, Sharon. Trudy Ring, Robert M. Salkin, Sharon La Boda. International Dictionary of Historic Places: Middle East and Africa. Illustrated, annotated. Taylor & Francis, 1996. ISBN 1884964036, 9781884964039.
* le Strange, Guy. Palestine Under the Moslems: A Description of Syria and the Holy Land from A.D. 650 to 1500. Londres: Committee of the Palestine Exploration Fund, 1890, p. p.12.
* Little, Donald P. «Mujīr al-Dīn al-'Ulaymī's Vision of Jerusalem in the Ninth/Fifteenth Century». Journal of the American Oriental Society. American Oriental Society, 115, 2, April–June 1995, pàg. 237–247.
* «Zionism, Orientalism, and the Palestinians». Journal of Palestine Studies, 33, 1, Fall 2003, pp. 23–41. Arxivat de l'original el 2012-02-26 [Consulta: 11 febrer 2011].
* Moudjir ed-dyn. Sauvaire. Histoire de Jérusalem et d'Hébron depuis Abraham jusqu'à la fin du XVe siècle de J.-C. : fragments de la Chronique de Moudjir-ed-dyn, 1876.
* van Donzel, E. J.. E. J. van Donzel. Islamic desk reference. Illustrated. BRILL, 1994. ISBN 9004097384, 9789004097384.
# Léon Nérel

Léon Nérel (Perpinyà, 28 de desembre de 1855 - 18 d'agost de 1931) fou un advocat i polític perpinyanenc, alcalde i diputat a l'Assemblea Nacional Francesa durant la Tercera República.
Llicenciat en dret, exercí com a advocat i fou alcalde de Perpinyà de maig de 1911 a maig de 1912. Després fou diputat a l'Assemblea Nacional Francesa per la circumscripció dels Pirineus Orientals de 1914 a 1919, inscrit en el grup parlamentari de la Gauche démocratique.

## Fonts

* Jean Jolly (dir.), Dictionnaire des parlementaires français, Presses universitaires de France
* Fitxa de l'Assemblea Nacional
# Acomys johannis

Acomys johannis és una espècie de mamífer rosegador de la família dels múrids. Viu a altituds d'entre 200 i 1.000 msnm a Burkina Faso, el Txad, la part meridional del Níger, Nigèria, la part septentrional de Benín i el Camerun, Togo, Ghana, i probablement el Sudan del Sud, tot i que els límits de la seva distribució no s'han aclarit totalment. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
* ↑ Cassola, F. Acomys johannis. UICN 2016. Llista Vermella d'espècies amenaçades de la UICN, edició 2016, consultada el 31 maig 2017.
# Nižná Slaná

Nižná Slaná és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1360.